ΓΡΑΠΤΗ ΕΡΩΤΗΣΗ E-2294/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Διιστάμενες ερμηνείες σχετικά με την επιστροφή του φόρου προστιθεμένης αξίας

1. Έχει η Επιτροπήπόψη της την απόφαση του Δικαστηρίου των Ευρωπαϊκών Κοινοτήτων της 3ης Ιουνίου 1992 (υπόθεση C-287/91) που αναφέρει ότι η Ιταλία δεν συμμορφώθηκε προς την όγδοη οδηγία για τον ΦΠΑ 79/1072/ΕΟΚ(1)·

2. Ποιες συνέπειες θα έχει η έγκριση της πρότασης της Επιτροπής της 17ης Ιουνίου 1998 (COM(1998)377 τελικό)(2) για την τροποποίηση της οδηγίας 77/388/ΕΟΚ(3) σε ό,τι αφορά την επιστροφή του ΦΠΑ από την Ιταλία στις εγκατεστημένες στο εξωτερικό επιχειρήσεις·

3. Υπάρχουν διιστάμενες απόψεις όσον αφορά την εφαρμογή της απόφασης του 1992, με την οποία η Ιταλία κατηγορείται όχι μόνο από επιχειρήσεις αλλά και από κράτη μέλη λόγω της μη συμμόρφωσής της στην οδηγία·

4. Πόσον καιρό μπορούν ναφίστανται τέτοιες διιστάμενες ερμηνείες·

5. Εάν η απάντηση στην ερώτηση 3 είναι καταφατική, ποια μέτρα προτίθεται να λάβει η Επιτροπή ώστε να τεθεί τέρμα στις διιστάμενες αυτές απόψεις, εν αναμονή της θέσεως σε ισχύ του νέου κειμένου της οδηγίας 77/388/ΕΟΚ·

6. Ποιες άλλες διιστάμενες απόψειςφίστανται που αφορούν συμφωνίες για τη φορολογική εναρμόνιση και διατάξεις για τις διασυνοριακές επιστροφές ποσών· Πώς προτίθεται να τις διευθετήσει η Επιτροπή·

(1) ΕΕ L 331 της 27.12.1979, σελ. 11.

(2) ΕΕ C 219 της 15.7.1998, σελ. 16.

(3) ΕΕ L 145 της 13.6.1977, σελ. 1.

Απάντηση του κ. Bolkestein Εξ ονόματος της Επιτροπής

(15 Οκτωβρίου 2001)

1. Η Επιτροπή δεν γνωρίζει ναπάρχει διάσταση γνωμών όσον αφορά την εφαρμογή, την Ιταλία, της απόφασης του Δικαστηρίου της 3ης Ιουνίου 1992 (υπόθεση C-287/91).

2. Είναι αλήθεια ότι το 1994, η Επιτροπή απέστειλε αιτιολογημένη γνωμοδότηση στις ιταλικές αρχές, με βάση το άρθρο 228 (πρώην άρθρο 171) της Συνθήκης ΕΚ, για να ζητήσει από το εν λόγω κράτος μέλος να λάβει τα μέτρα που απαιτούσε η εκτέλεση του προαναφερθέντος διατάγματος Δεδομένου ότι η Ιταλία εκπλήρωσε το εν λόγω αίτημα, η διαδικασία σταμάτησε.

3. Εδώ και κάποιο χρονικό διάστημα, η Επιτροπή ενημερώθηκε για τις νέες σημαντικές καθυστερήσεις ως προς την επιστροφή του ΦΠΑ από τις ιταλικές αρχές στους ξένους φορολογούμενους. Η Επιτροπή ήλθε εκ νέου σε επαφή με τις εθνικές αρχές σχετικά με το εν λόγω θέμα. Το 2000, η ιταλική κυβέρνηση ανήγγειλε τη θέσπιση νέων μέτρων που θα επιτρέψουν τη μείωση αυτών των καθυστερήσεων.

Σύμφωνα με τις τελευταίες πληροφορίες που έχει στη διάθεσή της η Επιτροπή, τα μέτρα που ανήγγειλαν οι ιταλικές αρχές δεν είχαν ακόμη το αναμενόμενο αποτέλεσμα. Συνεπώς, η Επιτροπή θα μπορούσε να αρχίσει προσεχώς μια νέα διαδικασία για παράβαση κατά του εν λόγω κράτους μέλους.

4. Πρέπει να σημειώσουμε ότι η Επιτροπήπέβαλε τον Ιούνιο 1998 πρόταση οδηγίας του Συμβουλίου που τροποποιεί την οδηγία 77/388/ΕΟΚ όσον αφορά το καθεστώς του δικαιώματος προς έκπτωση του ΦΠΑ, που αποσκοπεί στην αντικατάσταση της διαδικασίας επιστροφής του ΦΠΑ, όπως αυτή προβλέπεται στην όγδοη οδηγία ΦΠΑ, 79/1072/ΕΟΚ του Συμβουλίου, της 6ης Δεκεμβρίου 1979, περί της εναρμονίσεως των νομοθεσιών των κρατών μελών των σχετικών με τους φόρους κύκλου εργασιών- τρόπος επιστροφής του φόρου προστιθεμένης αξίας στουςποκείμενους στο φόρο οι οποίοι δεν είναι εγκατεστημένοι στο εσωτερικό της χώρας, με ένα άλλο σύστημα επιστροφής του οφειλόμενου ή εξοφληθέντος ΦΠΑ σε άλλο κράτος μέλος. Σύμφωνα με αυτήν την πρόταση, οι φορολογούμενοι θα μπορούσαν να επανακτήσουν τον ΦΠΑ απευθείας στην περιοδική δήλωση για το ΦΠΑ πουποβάλλουν στο κράτος μέλος εγκατάστασής τους.

Η εν λόγω πρόταση αποσκοπεί στην επίλυση του παραπάνω προβλήματος σχετικά με την καθυστέρηση της επιστροφής και αντιπροσωπεύει εξάλλου σημαντική απλοποίηση για τους επιχειρηματίες που θα μπορούν να επανακτήσουν τον ΦΠΑ που κατέβαλαν σε ένα άλλο κράτος μέλος με τον ίδιο τρόπο όπως και για τον εθνικό ΦΠΑ.

Παρόλο που οι επιχειρηματίεςποστηρίζουν απόλυτα την εν λόγω πρόταση, και παρά την ευνοϊκή γνώμη του Κοινοβουλίου και της Οικονομικής και Κοινωνικής Επιτροπής, δεν έχει ακόμη επιτευχθεί ομόφωνη συμφωνία του Συμβουλίου σχετικά.